Diari Oficial de la Generalitat Valenciana


Sumari del DOGV 6129, del 23-10-2009 (2009/11923)

Instrucció 01/2009, de 25 de setembre, del Centre Superior d'Investigació en Salut Pública, sobre l'adscripció d'investigadors al Centre Superior d'Investigació en Salut Pública.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6129

Data del DOGV
:   23-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11663


Data del document
:   25-09-2009

Organisme emissor
:   Centre Superior d'Investigació En Salut Pública

Tipus de document
:   Instrucció

Descriptors 

:   * Centre Superior d'Investigació En Salut Pública
    * concurs administratiu

Instrucció 01/2009, de 25 de setembre, del Centre Superior d'Investigació en Salut Pública, sobre l'adscripció d'investigadors al Centre Superior d'Investigació en Salut Pública. [2009/11370]  
La Llei 4/2005, de 17 de juny, de la Generalitat, de Salut Pública de la Comunitat Valenciana, va crear el Centre Superior d'Investigació en Salut Pública (CSISP) per a donar resposta a la necessitat d'aprofundir determinades parcel·les del coneixement científic en l'ampli àmbit de la salut pública.  
Per mitjà del Decret 120/2008, de 5 de setembre, del Consell, es van aprovar els estatuts del CSISP. L'article 4 d'estos estatuts establix el conjunt de competències del CSISP i l'apartat d) disposa que el CSISP pot assumir la competència de «participar en la creació i manteniment d'unitats d'investigació i desenvolupament de caràcter mixt, per mitjà de convenis amb universitats o altres institucions» i el punt e) la «d'atorgar, per mitjà de convenis, el caràcter d'associades al Centre Superior d'Investigació en Salut Pública a unitats d'investigació i desenvolupament universitàries o pertanyents a altres institucions públiques o privades».  
Esta instrucció establix el procediment intern d'adscripció d'investigadors per a dur a terme projectes d'investigació i altres activitats de caràcter científic que es facen en el CSISP; i també els requisits que, des de la perspectiva del CSISP, s'han d'exigir en els projectes de creació i manteniment d'unitats d'I+D+i de caràcter mixt i titularitat compartida amb universitats i altres organismes públics i privats.  
Per tot això, fent ús de les funcions que tinc atribuïdes com a directora del CSISP, i a l'empara de l'article 21.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dicte esta instrucció.  
València, 25 de setembre de 2009.- La directora del CSISP: Isabel Muñoz Criado.  
Primer. Procediment d'adscripció d'investigadors de la Conselleria de Sanitat com a investigadors associats del CSISP.  
1. Per al reconeixement de la condició d'investigador associat del CSISP al personal investigador de naturalesa funcionarial, laboral o estatutària que preste servicis en la Generalitat, s'exigix que la persona sol·licitant preste servicis en alguna de les línies d'investigació recollides en el Pla Estratègic d'Investigació en Salut Pública, i que sol·licite adherir-se a una àrea d'investigació del CSISP.  
2. Els investigadors interessats a adscriure's al CSISP com a investigadors associats han de completar la sol·licitud que s'adjunta com a annex i adreçar-la a la directora del CSISP, en suport electrònic, enviant-la a l'adreça de correu electrònic següent: . El termini de sol·licituds roman obert tot l'any.  
3. Les sol·licituds les valora la comissió de selecció, que ha d'elaborar una proposta de dependència funcional d'investigadors que tinguen els requisits dels investigadors associats del CSISP.  
La comissió de selecció està formada pel director general de Salut Pública, la directora del CSISP, i l'equip de direcció del Centre Superior d'Investigació en Salut Pública, compost per tots els caps d'àrea del CSISP.  
4. Una vegada aprovada per la comissió de selecció la incorporació dels investigadors, la incorporació és efectiva des de la data de la signatura per part de l'investigador del document que recull el compromís personal d'integrar-se en el projecte científic del CSISP, amb el caràcter temporal que es fixe i vinculat a la consecució dels objectius corresponents a l'àrea científica en què s'integre.  
Segon. Creació i manteniment d'unitats d'investigació i desenvolupament de caràcter mixt, per mitjà de convenis amb universitats o altres institucions.  
1. El CSISP, per mitjà d'un conveni subscrit per a això, pot participar en la creació i el manteniment d'unitats d'I+D de caràcter mixt i titularitat compartida amb universitats i altres organismes públics i privats.  
2. L'estructura organitzativa i la regulació de la gestió econòmica, financera i de personal de les unitats s'han de determinar en els convenis, d'acord amb el que establixen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de la normativa. La responsabilitat de la gestió pot recaure sobre òrgans pertanyents a cada un dels participants.  
3. En els convenis s'ha d'exigir que la representació legal de les unitats que participen en els projectes d'investigació assumisca el compromís de participar amb tot el personal adscrit a les unitats, siga quina siga l'organització de procedència. Per a això, s'ha de comprovar que els pressupostos dels projectes d'investigació arrepleguen esta condició.  
4. Les regles de funcionament d'estes unitats, que no tenen personalitat jurídica pròpia, es determinen en els convenis, en els quals s'han d'incloure els fins que perseguixen les unitats, l'aportació de cada una de les parts, i també els criteris de participació del personal d'altres entitats alienes a l'organisme.  
ANNEX  
Sol·licitud d'adscripció com a investigador associat del CSISP  
Data de sol·licitud:  
Nom i cognoms:  
Titulació acadèmica:  
Línies d'investigació:  
Àrea del CSISP:  
Adjuntar el curriculum vitae.